Document ID: 31988D0612

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1988 για δεύτερη τροποποίηση της απόφασης 82/740/ΕΟΚ που αφορά την οριοθέτηση των ζωνών αναπτύξεως βάσει του άρθρου 11 του βελγικού νόμου της 30ής Δεκεμβρίου 1970 ( Τα κείμενα στη γαλλική και ολλανδική γλώσσα είναι τα μόνα αυθεντικά ) ( 88/612/ΕΟΚ ) ( 88/612/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 92 και 93,
Εκτιμώντας ότι :
Με την απόφαση 82/740/ΕΟΚ (1 ), η Επιτροπή προσδιορίζει τη θέση της ως προς τη συμβατότητα με την κοινή αγορά της οριοθέτησης των ζωνών στις οποίες είναι δυνατόν να χορηγηθούν οι περιφερειακές ενισχύσεις που προβλέπονται από το βελγικό νόμο της 30ής Δεκεμβρίου 1970 περί οικονομικής αναπτύξεως .
Η Επιτροπή καθόρισε, στο άρθρο 1 στοιχείο α ) της εν λόγω απόφασης, τις βελγικές ζώνες ανάπτυξης στις οποίες μπορούν να χορηγηθούν ενισχύσεις μέχρι 20 % κατ' ανώτατο όριο σε καθαρό ισοδύναμο επιχορήγησης της επένδυσης ή 3 500 Ecu, ανά δημιουργημένη θέση απασχόλησης μέχρι 25 % σε καθαρό ισοδύναμο επιχορήγησης της επένδυσης . Στο τελευταίο εδάφιο του εν λόγω στοιχείου α ) προβλέπεται ότι η διάρκεια της κατάταξης στην ίδια κατηγορία των διαμερισμάτων Hasselt, Maaseik και Tongres της επαρχίας Limbourg περιορίζεται σε τρία έτη από την έκδοση της εν λόγω απόφασης, και ότι, πριν από τη λήξη της προθεσμίας αυτής, η Επιτροπή θα προβεί σε νέα ανάλυση της κοινωνικής και οικονομικής κατάστασης που επικρατεί σ' αυτά .
Η Επιτροπή προέβη στην εν λόγω ανάλυση το 1985 και αντικατέστησε, με την απόφαση 85/544/ΕΟΚ ( 2 ), το άρθρο 1 στοιχείο α ) τελευταίο εδάφιο της απόφασής της 82/740/ΕΟΚ με το ακόλουθο κείμενο :
"Η κατάταξη στην ίδια κατηγορία των διαμερισμάτων Hasselt, Maalseik και Tongres της επαρχίας Limbourg περιορίζεται σε περίοδο η οποία λήγει στις 22 Ιουλίου 1988, υπό τον όρο ότι, πριν από τη λήξη της προθεσμίας αυτής, η Επιτροπή θα προβεί σε νέα ανάλυση της κοινωνικής και οικονομικής κατάστασής τους ." Με επιστολή της 17ης Μαΐου 1988, η βελγική κυβέρνηση διαβίβασε στην Επιτροπή πληροφορίες σχετικά με την κοινωνική και οικονομική κατάσταση των εν λόγω διαμερισμάτων .
Βάσει των πληροφοριών αυτών και βάσει των άλλων στατιστικών στοιχείων που έχει στη διάθεσή της, η Επιτροπή προέβη, όπως προβλέπεται στο άρθρο 1 της απόφασης 85/544/ΕΟΚ, σε νέα ανάλυση της κοινωνικής και οικονομικής κατάστασης που επικρατεί στα διαμερίσματα αυτά .
Από την ανάλυση αυτή συνάγεται ότι η κατάσταση του διαμερίσματος Maaseik ως προς την ανεργία βελτιώθηκε ελαφρά μεταξύ 1984 και 1988, αλλά η ένταση του προβλήματος της ανεργίας παραμένει πάντοτε αυξημένη .
Εξάλλου, συνάγεται ότι η κατάσταση στα διαμερίσματα Tongres και Hasselt βελτιώθηκε μεταξύ του 1984 και των αρχών του 1987, αλλά στη συνέχεια επιδεινώθηκε εξαιτίας του κλεισίματος τριών ανθρακωρυχείων στο διαμέρισμα Hasselt μεταξύ Σεπτεμβρίου 1987 και Μαρτίου 1988 .
Έτσι, από την ανάλυση αυτή συνάγεται γενικότερα ότι εξακολουθούν να πληρούνται οι προϋποθέσεις για την εφαρμογή των παρεκκλίσεων που προβλέπονται στο άρθρο 1 στοιχείο α ) της απόφασης 82/740/ΕΟΚ . Η διατήρηση του ανώτατου ορίου του 20 % δικαιολογείται συνεπώς για τα τρία αυτά διαμερίσματα, αλλά μόνο για περίοδο τριών ετών, κατά τη διάρκεια της οποίας η κατάσταση της επαρχίας Limbourg μπορεί πάλι να βελτιωθεί, και εφόσον, πριν από τη λήξη της εν λόγω προθεσμίας, η Επιτροπή θα προβεί σε νέα εξέταση της κοινωνικο-οικονομικής κατάστασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1 Στο άρθρο 1 στοιχείο α ) της απόφασης 82/740/ΕΟΚ, το τελευταίο εδάφιο αντικαθίσταται από το ακόλουθο κείμενο :
"Η κατάταξη στην ίδια κατηγορία των διαμερισμάτων Hasselot, Maaseik και Tongres της επαρχίας Limbourg περιορίζεται σε περίοδο η οποία λήγει στις 22 Ιουλίου 1991, εφόσον, πριν από τη λήξη της προθεσμίας αυτής, η Επιτροπή προβεί σε νέα ανάλυση της κοινωνικο-οικονομικής τους κατάστασης ." Άρθρο 2 Η παρούσα απόφαση απευθύνεται στο Βασίλειο του Βελγίου .
Βρυξέλλες, 26 Ιουλίου 1988 .

Labels: 0
18
19